เมื่อวันที่ 16 พสพ.กับแฟนค่ะ ไม่ได้ป้องกัน ต่อมาวันที่ 18 เลือดออกคล้ายประจำเดือน ออกเยอะในวันแรกค่ะ แล้วก้ออกมานิดหน่อย 4-5 วัน แล้ววันที่ 27 ก้ประจำเดือนมาค่ะ เป็นรอบเดือนปกติ อยากทราบว่าเลือดที่มาวันที่ 18 คืออะไรคะ แล้วโอกาสท้องได้ไหม
สวัสดีค่ะ การเลือดออกในวันที่ 18 พ.ย. นาน 4-5 วัน แล้ววันที่ 27 พ.ย. ได้เลือดออกมาอีก ถือว่าอาการเลือดออกผิดปกติ โดยอาจเกิดจากสาเหตุ เช่น- การผลิตฮอร์โมนของรังไข่ผิดปกติ- การอักเสบติดเชื้อในโพรงมดลูก แต่มักอาการปวดท้องน้อยและตกขาวที่ผิดปกติร่วมด้วย- โรคที่มดลูก เช่น เนื้องอกมดลูก ติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น มักพบในวัยกลางคนขึ้นไป- ภาวะไทรอยด์ฮอร์โมนผิดปกติ- ผลจากการใช้ยาฮอร์โมนต่างๆ เช่น ยาเม็ดคุมกำเนิด ยาสตรี สมุนไพร อาหารเสริมต่างๆ เป็นต้นนอกจากนี้ หากก่อนหน้าวันที่ 16 พ.ย. ได้เคยเพศสัมพันธ์มาก่อน เลือดที่ออกในวันที่ 18 และ 27 พ.ย. ก็อาจเป็นเลือดที่เกิดจากภาะแทรกซ้อนของการตั้งครรภ์ก็ได้ค่ะ ดังนั้น อาจลองตรวจหาการตั้งครรภ์ดูก่อนในเบื้องต้น หากตรวจไม่พบ ก็ให้สังเกตว่าเลือดที่ออกในวันที่ 27 พ.ย.นี้ จะออกมานานกี่วัน หากออกไม่นานเกิน 7 วัน ก็ให้สังเกตอาการต่อไปก่อน แต่หากออกนานเกิน 7 วัน หรือหลังจากนี้ ยังคงเลือดออกมาบ่อยๆ อีก ก็ควรไปพบสูติ-นรีแพทย์เพื่อตรวจหาสาเหตุค่ะ